
ASOCIAŢIA GRUPUL DE ACŢIUNE LOCALĂ SIRETUL VERDE


APEL DE SELECȚIE
- versiune detaliată-
Măsura 10/6B ” Protejarea și promovarea patrimoniului natural al teritoriului "
Numărul de referință al sesiunii cererii de proiecte: M 10/6B- 1/2018 
Grupul de Acţiune Locală Siretul Verde  lansează sesiunea de depunere  proiecte aferentă Măsurii 10/6B ” Protejarea și promovarea patrimoniului natural al teritoriului ".
Data lansării Apelului de selecție: 12 noiembrie 2018
Perioada depunere proiecte: 12 noiembrie 2018 – 12 decembrie 2018.

Data limită de depunere a proiectelor: 12 decembrie 2018, ora 14.00.
Mãsura lansatã : 10/6B ” Protejarea și promovarea patrimoniului natural al teritoriului "
Locul și intervalul orar în care se pot depune proiectele:

Depunerea proiectelor se va face la sediul Asociației GAL Siretul Verde din comuna Garoafa, 
str. Garoafei nr. 1, județul Vrancea, de luni până vineri , în intervalul orar 10.00 – 14.00.
Fondul disponibil alocat în aceastã sesiune: 29.366 euro
Suma maximã nerambursabilã pe proiect în (euro) fără TVA: 29.366 euro 
Intensitatea sprijinului nerambursabil : 
· Pentru operațiunile negeneratoare de venit: 100%

· Pentru operațiunile generatoare de venit: 90% sau rata maxima relevantă
Modelul de cerere de finanțare pe care trebuie să-l folosescă solicitanții (versiune editabilă) este prezentat în Anexa 1 la Ghidul solicitantului şi este disponibil în format electronic pe site-ul www.siretulverde.ro.
Solicitanții eligibili pentru Măsura 10/6B:

Entități publice:
· autorităţi publice locale şi asociaţiile acestora (ADI-uri)

Entități private: 

· ONG-uri definite conform legislației în vigoare cu domeniul de activitate de protejarea mediului, peisajului rural și al siturilor de înaltă valoare naturală

· Administratori, gestionari al siturilor Natura 2000
Documentele justificative pe care trebuie să le depună solicitantul odată cu depunerea proiectului în conformitate cu cerințele Fișei măsurii SDL și ale Ghidului Solicitantului elaborat de către GAL sunt:
1.1  Studiul de Fezabilitate/Documentaţia de Avizare a Lucrărilor de Intervenţie, întocmite conform legislaţiei în vigoare (HG nr. 907/2017 privind aprobarea conţinutului cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiecte de investiţii şi lucrări de intervenţii).
1.2  Memoriul Justificativ (in cazul proiectelor care prevad achizitii simple de dotare).
2. Certificat de Urbanism, completat și eliberat conform reglementărilor legale în vigoare și aflate în termenul de valabilitate la data depunerii cererii de finanțare
3. Inventarul bunurilor ce aparţin domeniului public al comunei/comunelor, întocmit conform legislaţiei în vigoare privind proprietatea publică şi regimul juridic al acesteia, atestat prin Hotărâre a Guvernului şi publicat în Monitorul Oficial al României (copie după Monitorul Oficial) sau, în cazul ONG,  documente doveditoare privind dreptul de proprietate /administrare pe o perioadă de 10 ani, asupra bunurilor imobile la care se vor efectua lucrări, conform cererii de finanţare;
4. Document care să ateste angajamentul solicitantului că va obține și depune documentaţia de la ANPM înainte de semnarea contractului de finanțare.
5. Hotărârea Consiliului Local/Hotărârile Consiliilor Locale în cazul ADI/Hotărârea Adunării Generale în cazul ONG pentru implementarea proiectului, cu referire la însuşirea/aprobarea de către Consiliul Local/ONG a următoarelor puncte (obligatorii):

• necesitatea şi oportunitatea investiţiei;


• lucrările sunt prevăzute în bugetul/bugetele local/e pentru perioada de realizare a


investiţiei;


• angajamentul de a suporta cheltuielile de întreţinere şi / sau reparare a investiţiei pe o


perioadă de minimum 5 ani de la data efectuării ultimei plăți;


• caracteristici tehnice (lungimi, arii, volume, capacităţi etc.)


• nominalizarea reprezentantului legal al pentru relaţia cu AFIR/GAL  în derularea


proiectului

· Angajamentul de asigurare a cofinanțării, daca este cazul.
6.1. Certificat de înregistrare fiscală

6.2. Încheiere privind înscrierea în registrul asociaţiilor şi fundaţiilor, definitivă si irevocabilă/ Certificat de înregistrare în registrul asociaţiilor şi fundaţiilor
şi

6.2.1. Actul de înfiinţare şi statutul ONG

7. Avizul sanitar privind constatarea conformitații proiectului cu condițiile de igiena si sanatate publică )doar pentru proiectele care necesita acest aviz)
sau

7.1 Notificare privind conformitatea proiectului cu condițiile de igienă si sănătate publică
sau

7.2.Notificare ca investiția nu face obiectul evaluarii condițiilor de igienă si sănătate publica, dacă este cazul.
8. Raport asupra utilizării programelor de finanţare nerambursabilă întocmit de solicitant (va cuprinde obiective, tip de investiţie, lista cheltuielilor eligibile, costuri şi stadiul proiectului, perioada derulării proiectului), pentru solicitanţii care au mai beneficiat de finanţare nerambursabilă în perioada 2007-2015 pentru aceleaşi tipuri de investiţii/ servicii
9. Extrasul din strategie, care confirma daca investitia este in corelare cu orice strategie de dezvoltare locală si/sau judeteana aprobata, corespunzatoare domeniului de investiții precum si copia hotărării de aprobare a strategiei.
10. Copie Document de identitate al reprezentantului legal al beneficiarului.

11. Declaratie de raportare catre GAL

12. Declaratia de angajament a solicitantului privind implementarea proiectului

13. Declarație privind prelucrarea datelor cu caracter personal

14. Documente care să ateste expertiza experților de a implementa activitățile proiectului (cv-uri, diplome, certificate, referințe, atestare ca formator emise conform legislației naționale în vigoare

15. Oferte conforme - documente obligatorii care trebuie avute în vedere la stabilirea rezonabilității prețurilor.
16. Documente justificative pentru proiectele de servicii finalizate incluse în Raportul asupra utilizării altor programe de finanțare nerambursabilă

17. Alte documente justificative (se vor specifica de către solicitant, după caz).

ATENȚIE!
Documentele trebuie să fie valabile la data depunerii Cererii de Finanţare, termenul de valabilitate al acestora fiind în conformitate cu legislaţia în vigoare.

Aria de aplicabilitate a Măsurii M10/6B este teritoriul acoperit de GAL Siretul Verde, respectiv oraşul Mărăşeşti, comunele Rugineşti, Pufeşti, Garoafa, Vînători, Bilieşti, Suraia şi Vulturu din judeţul Vrancea şi comuna Movileni din judeţul Galaţi.

ATENŢIE! Cererea de Finanţare trebuie însoţită de anexele prevăzute în modelul standard. Anexele Cererii de Finanţare fac parte integrantă din aceasta. Cererea de Finanţare se va redacta pe calculator, în limba română.
Cerințele  de  conformitate  și  eligibilitate  pe  care  trebuie  să  le  îndeplinească  solicitantul, inclusiv metodologia de verificare a acestora:
Cerințe de conformitate pe care trebuie sa le îndeplinească solicitantul:
Verificarea conformităţii Cererii de Finanţare şi a anexelor acesteia se realizează pe baza formularului „Fişă de verificare a conformităţii pentru Masura 10/6B”.

Verificarea  conformităţii  se  efectuează  in  termen  de  maximum  2  zile  lucrătoare  de  la depunerea Cererii de finanţare. 
Detaliile referitoare la realizarea conformității proiectului, inclusiv metodologia de verificare a conformității, sunt disponibile în Anexa 9 – Fişa de verificare a conformităţii pentru Masura 10/6B.
Condiții generale de eligibilitate:

- EG1 Solicitantul trebuie să se încadreze în categoria beneficiarilor eligibili;
Se vor verifica actele juridice de înființare și funcționare, specifice fiecărei categorii de solicitanți.
- EG2 Investiția se încadrează în cel puțin una dintre acțiunile eligibile din fișa măsurii din SDL;

În baza informaţiilor din Cererea de Finanţare şi SF/DALI, MJ, se va verifica dacă investiția se încadrează în cel puțin una dintre actiunile eligibile din fisa masurii din SDL.
- EG3 Solicitantul trebuie să se angajeze că va asigura mentenanța investiției pe o perioadă de minimum 5 ani de la data ultimei plaţi;

Se  vor  verifica  declarația  pe  propria  răspundere,  Hotărârea  Consiliului  Local,  Hotărârea  Adunării Generale specifice fiecărei categorii de solicitanți; Se  va  verifica  dacă  solicitantul  a  depus  angajamentul  de  a  suporta  cheltuielile  de  mentenanță  a investiţiei pe o perioadă de minimum 5 ani de la data efectuării ultimei plăți, prin Declarația pe propria răspundere a solicitantului privind asigurarea sustenabilității investiției.
Îndeplinirea acestui criteriu va fi demonstrată în baza documentelor Hotărârea/Hotărârile Consiliului Local/Hotărârea Adunării Generale specifice fiecărei categorii de solicitanți pentru implementarea proiectului.
- EG4 Investiția trebuie să demonstreze necesitatea, oportunitatea și potențialul economic al acesteia;

Se verifică: 
-  Hotărârea Consiliului  Local (Hotărârile Consiliilor locale  în cazul ADI) și/ sau Hotărârea Adunării Generale a ONG.
- Cererea de finanțare
EG5 Solicitantul investiţiilor trebuie să facă dovada proprietății terenului/ administrării în cazul domeniului public al statului
Se vor verifica:
-SF/DALI

- Inventarul bunurilor ce aparţin domeniului public al orasului/comunei/comunelor, întocmit conform legislaţiei în vigoare privind proprietatea publică şi regimul juridic al acesteia, atestat prin Hotărâre a Guvernului şi publicat în Monitorul Oficial al României (copie după Monitorul Oficial)

- Pentru ONG: Documente doveditoare de către ONG-uri privind dreptul de proprietate / dreptul de uz, uzufruct, superficie, servitute /administrare pe o perioadă de 10 ani, asupra bunurilor imobile la care se vor efectua lucrări, conform cererii de finanţare.

- EG6  Investiția trebuie să respecte Planul Urbanistic General în vigoare (doar pentru proiectele care prevăd investiții pentru care se prezintă certificatul de urbanism)
Dacã proiectul o impune, se va verifica dacă investiția respectă toate specificațiile din Certificatul de Urbanism eliberat în temeiul reglementărilor Documentaţiei de urbanism faza PUG. În situaţia în care investiţia propusă prin proiect nu se regăseşte în PUG, solicitantul va depune Certificatul de Urbanism eliberat în temeiul reglementărilor Documentaţiei de urbanism faza PUZ.
- EG7 
Solicitantul nu trebuie să fie în insolvență sau incapacitate de plată

Se vor verifica: declarația pe propria răspundere, alte documente specifice, după caz, fiecărei categorii de solicitanți.
- EG8 
Investiția/ activitățile propuse trebuie să fie în corelare cu strategia de dezvoltare locală si/sau județeană aprobată.

Se va verifica extrasul din strategie, din care rezultă ca investiția este în corelare cu orice strategie de dezvoltare naționala/regionala/judeteana/locală aprobată, corespunzătoare domeniului de investiții precum și copia hotărârii de aprobare a strategiei.
- EG9 
Investitia/activitățile propuse  se încadrează în cel putin unul din tipurile de sprijin prevăzute prin măsură;
Criteriul de eligibilitate va fi demonstrat în baza informaţiilor din SF/DALI/Memoriu Justificativ, întocmite conform legislaţiei în vigoare.

- EG10
Proiectul se va implementa integral în teritoriul GAL Siretul Verde;

Documente verificate: CF/ Studiile de Fezabilitate/Documentațiile de Avizare pentru Lucrări de Intervenții/ Memoriul Justificativ;
Condiții specifice de eligibilitate:

EG11
Investitia va demonstra alinierea cu caracteristicile arhitecturale locale și cu structura urbanistică și de peisaj (pentru proiectele care prevad investitii) 
Documente verificate: 
Certificat de Urbanism; Plan Urbanistic General
EG 12 Solicitantul are prevăzut în obiectul de activitate activități specifice domeniului.
Documente verificate:   Cererea de finantare; Actul de înfiinţare şi statutul;
EG13 Solicitantul dispune de capacitate tehnică și financiară necesare derulării activităților specifice
Documente verificate:  Declarația pe propria răspundere din Cererea de finanțare
EG 14 Solicitantul dispune de personal  calificat,  propriu sau cooptat,  în domeniu 

Documente verificate: - Cererea de finantare, Documente care atestă expertiza și calificarea experților de a implementa activitățile proiectului (CV-uri, diplome, certitificate, recomandări, atestate, etc.)
EG15 Grupul țintă (dacă este cazul) trebuie sa fie format din persoane care își desfășoară activitatea sau au domiciliul pe teritoriul GAL
Documente verificate:

- Cererea de finantare
Procedura de selecție aplicată de Comitetul de selecție al GAL
Selecția proiectelor va fi realizată de Comitetul de selecție al GAL Siretul Verde, care este alcătuit din 7 membri ai parteneriatului. Pentru fiecare membru al comitetului există un membru supleant.    Selecția proiectelor se va realiza cu aplicarea regulii dublului cvorum, respectiv pentru validarea voturilor vor fi prezenți cel puțin 50% din membrii Comitetului de Selecție, dîn care peste 50% vor fi din mediul privat și societatea civilă. Comitetul de Selecție al GAL se asigură de faptul ca proiectul ce urmează a primi finanțare răspunde obiectivelor propuse în SDL și se încadrează în planul financiar al GAL. Proiectele care nu corespund obiectivelor și priorităților stabilite în SDL GAL Siretul Verde, nu vor fi selectate în vederea depunerii la AFIR.
În funcție de relevanța proiectului pentru strategia SDL, de punctaj, de numărul de proiecte depuse, de alocarea disponibilă, Comitetul de Selecție va decide care sunt proiectele care vor fi selectate pentru finanțare. Rezultatul ședintei Comitetului de Selecție va fi un Raport de Selecție, care după caz, poate fi intermediar sau final, iar în cadrul acestui raport vor fi consemnate proiectele retrase, neeligibile, eligibile selectate, valoarea acestora, numele solicitanților, iar pentru proiectele eligibile punctajul obținut pentru fiecare criteriu de selecție. Pentru transparența procesului de selecție a proiectelor, la aceste selecții va lua parte și un reprezentant al Ministerului Agriculturii si Dezvoltarii Rurale din cadrul Compartimentulului de Dezvoltare Rurală Judetean. Pentru realizarea selecției proiectelor se analizează dacă valoarea publică totală, exprimată în euro, a proiectelor eligibile ce întrunesc punctajul minim, este situată sub sau peste valoarea totală alocată măsurii, în cadrul respectivei sesiuni de depunere. În funcție de situațiile prezentate, Comitetul  de selecție poate aproba următoarele rapoarte de selecție:
Raportul  de selecție intermediar
În situația în care valoarea publică totală a proiectelor eligibile depuse și care întrunesc punctajul minim este mai mare decât suma disponibilă  alocată măsurii, Comitetul de Selecție va întocmi, după încheierea procesului de evaluare a tuturor proiectelor depuse, Raportul de selecție intermediar. Acest raport se publică pe site-ul GAL și se transmit solicitanților,  în maxim două zile lucratoare, concluziile privind rezultatul procesului de evaluare și selecție a proiectului.  În cazul în care un proiect este declarat neeligibil, în Notificarea de neeligibilitate vor fi indicate criteriile de eligibilitate care nu au fost îndeplinite precum şi cauzele care au condus la neeligibilitatea proiectului. În cazul în care proiectul este eligibil, Notificarea de eligibilitate va menționa faptul că proiectul a fost declarat eligibil și punctajul obținut pentru fiecare criteriu  de selecție. Solicitanții care au fost notificați de către GAL că proiectele acestora au fost declarate neeligibile pot depune contestații. Notificările vor conține motivele pentru care proiectele nu au fost selectate – se vor menționa criteriile de eligibilitate care nu au fost îndeplinite sau punctajul obținut pentru fiecare criteriu de selecție - precum și perioada de depunere și soluționare a contestațiilor. Notificările către solicitanți asupra rezultatului selecţiei vor fi semnate de către Reprezentantul legal al GAL sau un angajat GAL Siretul Verde desemnat în acest sens. Cererile de finanțare neeligibile vor fi păstrate maximum  60 zile până la finalizarea contestațiilor din sesiunea respectivă, ulterior vor fi returnate solicitanților.

Solicitanții  care au fost notificaţi de către GAL cu privire la faptul că proiectele acestora nu au fost selectate, pot depune contestaţii la sediul GAL în termen de 5 zile lucrătoare de la data primiri notificării, sau în maxim 10 zile lucrătoare de la data publicării Raportului de Selecție Intermediar pe pagina de web a asociației. Contestaţiile primite vor fi analizate de Comisia de Contestaţii înfiinţată la nivelul GAL în termen de 10 zile lucrătoare, cu posibilitatea justificată a majorării termenului cu cel mult 10 zile lucrătoare. Vor fi considerate contestaţii şi analizate doar acele solicitări care contestă elemente legate de eligibilitatea proiectului depus și/sau punctarea unui/unor criterii de selecţie. În urma verificării contestaţiilor depuse, Comisia de Contestaţii va emite un Raport ce va conţine rezultatele analizării contestaţiilor.  Perioada de elaborare și publicare pe site-ul GAL a Raportului de soluționare a contestațiilor este de 2 zile lucrătoare de la data finalizării contestațiilor. Tot în maxim două zile lucrătoare solitanții vor fi notificați asupra rezultatelor contestațiilor depuse la GAL. Raportul de contestaţii se înaintează Comitetului de Selecție în vederea întocmirii Raportului final de Selecție.

Raportul  de Selecție Final

Pentru proiectele care au fost parcurse toate etapele de verificare se întocmește Raportul de Selecție Final în care vor fi înscrise proiectele retrase, neeligibile, eligibile neselectate şi eligibile selectate, valoarea acestora, numele solicitanţilor, iar pentru proiectele eligibile punctajul obţinut pentru fiecare criteriu de selecţie. Selecția proiectelor eligibile se va face în ordine descrescătoare a punctajului de selecție. GAL Siretul Verde poate exclude etapa privind elaborarea și publicarea Raportului de Selecție Intermediar și perioada de primire a contestațiilor și va elabora Raportul de Selecție Final, doar în cazul în care nu există proiecte neeligibile sau proiecte eligibile și neselectate, când valoarea publică totală a proiectelor eligibile care au îndeplinit puctajul minim este mai mică sau egală cu valoarea totală alocată măsurii din cadrul apelului de selecție, neexistând condiții care să conducă la contestarea procesului de evaluare și selecție. În acest caz, Comitetul de selecție va aproba pentru finanțare  toate proiectele  eligibile care au întrunit punctajul minim aferent măsurii.  Perioada de elaborare a Raportului de Selecție Intermediar/Final este de maxim 5 zile lucrătoare de la data finalizării activităților de evaluare și selectie de către experții GAL pentru  proiectele depuse în cadrul unui apel. Raportul de Selecţie Final se publică pe pagina de internet a GAL după aprobarea acestuia de către Comitetul de Selecţie a Proiectelor si avizarea lui de catre CDRJ.
În situația în care, în cadrul aceleiași sesiuni, un solicitant declarat eligibil și selectat de către GAL se retrage și rămâne astfel o sumă disponibilă, aceasta sumă poate fi alocată unui alt solicitant declarat eligibil, dar care nu a fost selectat de către GAL. De asemenea, în situația în care un solicitant declarat eligibil și selectat de către GAL este declarat neeligibil de către AFIR și rămâne în acest fel o sumă disponibilă, această sumă poate fi realocată unui alt solicitant declarat eligibil dar neselectat de către GAL, în cadrul aceluiași apel.

Dacă după parcurgerea perioadei de contestații nu intervin modificări în ceea ce privește Raportul intermediar de selecție, se poate reîntruni Comitetul de Selecție în vederea aprobării Raportului de Selecție final sau GAL poate emite o Notă asumată și semnată de președintele /reprezentantul legal GAL (sau o persoană mandată în acest sens) în care vor fi descrise toate etapele procedurii de evaluare și selecție aplicată și faptul că, după parcurgerea tuturor etapelor, asupra Raportului Intermediar de Selecție nu au intervenit modificări, acesta devenind Raport final de selecție la data semnării Notei. GAL are obligația de a atașa această Notă la documentele emise de GAL care însoțesc proiectele selectate depuse la AFIR, precum și de a transmite o copie scanată a acesteia către CDRJ spre informare.

Dacă pe o anumită măsură/componentă a măsurii s-au constituit sume disponibile provenite în urma rezilierii contractelor de finanțare/din economii realizate la finalizarea contractelor de finanțare, sume neangajate ca urmare a neîncheierii contractelor, sume rezultate prin declararea ca neeligibile la nivelul AFIR a unor proiecte eligibile și selectate la nivelul GAL, sume rezultate din realocări financiare, și în Raportul de selecție există proiecte eligibile fără finanțare (în așteptare) ca urmare a ultimei sesiuni lansate, acestea pot fi finanțate în baza unui Raport de Selecție Suplimentar, ce va conține inclusiv statutul tuturor proiectelor depuse, cu evidențierea proiectelor selectate ulterior emiterii Raportului de selecție Emiterea Raportului de selecție suplimentar se realizează cu respectarea condițiilor impuse în cazul Raportului de Selecție (avizarea de către CDRJ și asigurarea transparenței) și va cuprinde mențiuni privind sursa de finanțare și proiectele selectate. Elaborarea și aprobarea Raportului de selecție suplimentar se va realiza în aceleași condiții ca și pentru Raportul de selecție.
Criteriile de selecție cu punctajele aferente, punctajul minim pentru selectarea unui proiect și criteriile de departajare ale proiectelor cu același punctaj, inclusiv metodologia de verificare a acestora
Verificarea criteriilor de selecție a proiectului se realizează la nivelul GAL conform formularului „ Fișa de evaluare a criteriilor de selecție a proiectului”. Sistemul de punctare este următorul:
	Nr.

crt.
	Criteriu de selectie
	Punctaj
	Observații



	CS.1
	Numărul de beneficiari finali vizați în grupul țintă
	Maxim 40

puncte
	Criteriul  este  considerat îndeplinit prin detalierea în cadrul  Studiului  de  fezabilitate/Memoriului Justificativ/  Cererii de  finanțare a numărului total de beneficiari direcți afectați de proiect.



	
	Numărul  de  beneficiari  finali vizați de proiect: mai mare de 200


	40 puncte
	

	
	Numărul  de  beneficiari  finali vizați de proiect: între 100 – 200
	30 puncte
	

	CS 2
	Caracterul pilot (inovativ) al proiectului 
	40 puncte
	Punctarea acestui criteriu se va face numai dacă acest lucru este prezentat şi demonstrat în Studiul de Fezabilitate/DALI/ Memoriul Justificativ.



	CS3
	Proiectul are o componenta de informare si constientizare a populatiei
	20 puncte
	Criteriul se va considera indeplinit daca solicitantul a prezentat si argumentat in SF/DALI/MJ/CF  existenta actiunilor de informare si constientizare a populatiei

	TOTAL
	100
	


Pentru această măsură pragul minim este de 20 de puncte,  sub care niciun proiect nu poate intra la finanţare.
Selecția proiectelor eligibile se face în ordinea descrescătoare a punctajului de selecţie, în cadrul alocarii disponibile pentru selecţie. 

Pentru proiectele cu același punctaj, departajarea se va face  în funcţie de următoarele criterii și în următoarea ordine:

1. Numărul de beneficiari finali vizați în grupul țintă;

2. Valoarea eligibilă a proiectului, exprimată în euro, în ordine descrescătoare.
Termenul pentru emiterea Fișei de verificare a criteriilor  de selecție este maxim de 3 zile de la emiterea Fișei de verificare a eligibilității.
ATENȚIE! 
Evaluarea criteriilor de selecție se face numai în baza documentelor depuse odată cu Cererea de  Finanțare. Punctajul fiecarui proiect se va calcula în baza informațiilor furnizate de solicitant în Cererea de Finanțare și în documentele atașate acesteia. Rezultatele evaluării, împreună cu proiectele depuse, vor fi prezentate de către experții GAL Comitetului de Selecție. 

Data și modul de anunțare a rezultatelor procesului de selecție 
Anunțarea rezultatelor pentru Cererile de Finanțare depuse în cadrul sesiunii se va face după aprobarea Raportului de Selecție de catre Asociatia Grupul de Acțiune Locală Siretul Verde și publicarea acestuia pe  pagina www.siretulverde.ro. Solicitantii vor fi notificați în scris privind rezultatul evaluărilor si selectiei Cererilor de Finantare depuse, transmiterea fiind realizată cu confirmare de primire sau personal la sediul GAL  cu semnătură de primire din partea reprezentantului legal .

Date de contact pentru informații suplimentare: 

Detalii referitoare la desfăşurarea sesiunii puteţi obține la numerele de telefon 0237/702 100, 0736 618 242 pe adresa de e-mail gal@siretulverde.ro, dar şi la sediul GAL Siretul Verde din comuna Garoafa, str. Garoafei nr. 1, județ Vrancea, unde puteţi solicita în mod gratuit informații despre măsură și ghidul măsurii.
Alte informații relevante:

Prin contractul de finanțare semnat cu AFIR privind implementarea Strategiei de Dezvoltare Locală, GAL Siretul Verde și-a asumat monitorizarea proiectelor finanțate prin SDL, cu scopul de a asigura continuitatea menținerii criteriilor de eligibilitate și selecție și îndeplinirea indicatorilor asumați de beneficiar prin cererea de finanțare. Astfel, pe parcursul perioadei de monitorizare, beneficiarul se obligă să pună la dispoziția GAL, în termenul comunicat, toate documentele considerate relevante pentru monitorizarea proiectului. În această perioadă, GAL Siretul Verde își rezervă dreptul de a efectua vizite în teren, la locul investiției, și de a solicita fotografii ale investițiilor/activităților prevăzute prin proiect, cu scopul includerii acestora în rapoartele de activitate și materialele de informare/promovare realizate
ASOCIAȚIA GAL SIRETUL VERDE
REPREZENTANT LEGAL,

COLIN ADRIAN




































� Aceste documente trebuie să conțină date concrete privind obiectivul proiectului, locația și perioada de desfășurare, numărul de acțiuni, număr de participanți etc, în funcție de tipul serviciului.(de ex. contracte, rapoarte de activitate etc.).





GRUPUL DE ACTIUNE LOCALA SIRETUL VERDE

